Καρκίνος του οισοφάγου

Ο καρκίνος του οισοφάγου είναι μία σοβαρή παθολογική κατάσταση του ανθρώπινου οργανισμού, που ανήκει στην κατηγορία των κακόηθων νεοπλασμάτων. Λόγω του ότι στα αρχικά του στάδια είναι πιθανό να μην έχει συμπτώματα (κυρίως βράγχος φωνής και δυσκαταποσία που, σε αντίθετη περίπτωση, θα οδηγούσαν τον πάσχοντα στο να αναζητήσει ιατρική βοήθεια) μπορεί να προκαλέσει το θάνατο. Διακρίνεται, κυρίως, σε δύο τύπους"Anticancer Fund" Ανακτήθηκε στις 19/8/2019, τον πλακώδη και το αδενοκαρκίνωμα. Από πλευράς συχνότητας εμφάνισης, ο καρκίνος του οισοφάγου συναντάται σε ποσοστό 2% όλων των κακοήθων όγκων, ενώ είναι ο τρίτος πιο συχνά εμφανιζόμενος καρκίνος του πεπτικού συστήματος"Kαρκίνος οισοφάγου: Παράγοντες κινδύνου, συμπτώματα & προδιαθέτουσες καταστάσεις" Ανακτήθηκε στις 19/8/2019. Ένα από τα πιθανά αίτιά του είναι η παλινδρόμηση των τροφών από το στόμαχο προς τον οισοφάγο, η οποία αρχικά προκαλεί οισοφαγίτιδα και στη συνέχεια μετάπλαση του επιθηλίου του οργάνου (Οισοφάγος Barrett) μία αλλοίωση που θεωρείται προ-καρκινική κατάσταση, καθώς είναι δυνατόν να εξελιχθεί σε βαριά δυσπλασία, ένα στάδιο ακριβώς πριν την εγκατάσταση κακοήθειας. Επίσης, στους προδιαθεσικούς παράγοντες της νόσου περιλαμβάνονται η κακή διατροφή, το κάπνισμα και η κατανάλωση αλκοόλ."Καρκίνος οισοφάγου - Τα βασικά συμπτώματα και το προσδόκιμο ζωής" Ανακτήθηκε στις 19/8/2019. Η διάγνωση της ασθένειας πραγματοποιείται κατόπιν γαστροσκόπησης και ιστολογικής εξέτασης (βιοψία). Η θεραπεία μπορεί να είναι χειρουργική (οισοφαγεκτομή), σε συνδυασμό με χημειοθεραπεία η/και ακτινοθεραπεία, ανάλογα με την έκταση, τον τύπο και το στάδιο της βλάβης. Η πρόγνωση της νόσου είναι φτωχή, καθώς ένα μικρό μόνο ποσοστό των ασθενών (15% στις ΗΠΑ) κατορθώνει να επιβιώσει επί μία 5ετία μετά τη διάγνωση, ενώ η πλειοψηφία καταλήγει εντός έτους από αυτήνPolednak AP (May 2003). "Trends in survival for both histologic types of esophageal cancer in US surveillance, epidemiology and end results areas".. Τελικά, ένας στους δέκα πάσχοντες επιβιώνει επί μία δεκαετία"Oesophageal cancer survival statistics" Ανακτήθηκε στις 19/8/2019.

 Παραπομπές 

Οισοφαγου καρκινος